CELEX: E2009J0003
Language: sl
Date: 2009-12-01
Title: Sodba Sodišča z dne 1. decembra 2009 v zadevi E-3/09 Nadzorni organ Efte proti Kneževini Lihtenštajn (neizpolnitev obveznosti pogodbenice – Direktiva 2005/68/ES Evropskega parlamenta in Sveta o pozavarovanju in spremembi direktiv Sveta 73/239/EGS, 92/49/EGS ter direktiv 98/78/ES in 2002/83/ES)

23.9.2010   
            
            
               SL
            
            
               Uradni list Evropske unije
            
            
               C 256/6
            
         SODBA SODIŠČA
   z dne 1. decembra 2009
   v zadevi E-3/09 Nadzorni organ Efte proti Kneževini Lihtenštajn
   
      (neizpolnitev obveznosti pogodbenice – Direktiva 2005/68/ES Evropskega parlamenta in Sveta o pozavarovanju in spremembi direktiv Sveta 73/239/EGS, 92/49/EGS ter direktiv 98/78/ES in 2002/83/ES)
   
   2010/C 256/06
   V zadevi E-3/09 – Nadzorni organ Efte proti Kneževini Lihtenštajn – ZAHTEVEK za ugotovitev, da Kneževina Lihtenštajn, s tem da v predpisanem roku ni sprejela ali obvestila Nadzornega organa o sprejetju ukrepov, potrebnih za izvajanje akta, navedenega med drugim v točki 7b Priloge IX k Sporazumu EGP, tj. Direktive 2005/68/ES Evropskega parlamenta in Sveta z dne 16. novembra 2005 o pozavarovanju in spremembi direktiv Sveta 73/239/EGS, 92/49/EGS ter direktiv 98/78/ES in 2002/83/ES, kakor je bil prilagojen Sporazumu EGP s Protokolom 1 k Sporazumu, ni izpolnila svojih obveznosti v skladu s členom 64(1) tega akta in členom 7 Sporazuma EGP, je Sodišče v sestavi: Carl Baudenbacher, predsednik, Thorgeir Örlygsson, sodnik poročevalec, in Henrik Bull, sodnik, dne 1. decembra 2009 izdalo sodbo, katere izrek se glasi:
   Sodišče:
   
               1.
            
            
               ugotavlja, da Kneževina Lihtenštajn, s tem da v predpisanem roku ni sprejela ukrepov, potrebnih za izvajanje Direktive 2005/68/ES Evropskega parlamenta in Sveta z dne 16. novembra 2005 o pozavarovanju in spremembi direktiv Sveta 73/239/EGS, 92/49/EGS ter direktiv 98/78/ES in 2002/83/ES, kakor je bila prilagojena Sporazumu EGP s Protokolom 1 k Sporazumu, ni izpolnila svojih obveznosti v skladu s členom 64(1) Direktive in členom 7 Sporazuma EGP;
            
         
               2.
            
            
               Kneževini Lihtenštajn naloži plačilo stroškov postopka.